Ratingul pe Facebook al unui hotel a scăzut, după ce proprietara a postat o poză împreună cu Tudorel Toader

Ratingul hotelului Coroana Moldovei a scăzut drastic în mai puțin de o oră după ce patroana societății care administrează hotelul Daniela Durdunescu a postat o poză cu ministrul Justiției, Tudorel Toader. Sute de internauți au evaluat hotelul cu o stea și au lăsat recenzii negative la adresa acestuia.

Postarea care a declanșat mania utilizatorilor de Facebook era o urare de bun-venit în hotel: “Hotel Coroana Moldovei în urează domnului ministru Tudorel Toader ședere plăcută”. În poză, ministru Justiției era acompaniat de administrator și patroana așezământului. La puțină vreme după ce a devenit virală, pe pagina hotelului au început să curgă zeci de evaluări negative.

“Vă bucurați că aveți oaspeți de nivelul lui Tudorel Toader, sunteti niste lingăi. “(Mihai Badea)

“Cum stați cu serviciile de dezinsecție? Că nu cred că se mai cazează cineva acolo după mizerabilul de Gargamel.”(Codruț Bucur)

“Atunci când faci paradă cu un personaj care sprijină și ajută hoții, serviciile sunt jalnice și de nerecomandat. Calitate neconformă. “(Ioana Galan)

“Ne-am bucura tare mult dacă n-ar mai întina dormitoarele și aerul din Moldova prin prezența slugilor politice aservite lui Duie Mragnea. Nu văd nimic reprezentativ și nici de fală în a vă fi Toader oaspete! Propun să-i arătați ce dezastru a făcut viitura în această frumoasă stațiune, viitură care n-a venit din pl, a venit pentru că mafioții muiști au permis să fie culcate la sol hectare-ntregi de pădure. Propun să-i arătați și starea jalnică drumului ce face legătura între Târgu Ocnă și Slănic, singură cale de acces, propun să-i aduceți la cunoștință și indolența autorităților de la Târgu Ocna, pesediste de altfel, care s-au trezit să facă ceva abia pe sfârșit de sezon estival, cu toate că starea îndoielnică, alterată, a caii de acces e bine cunoscută de mult timp. În fine, sunt toate motivele din lume pentru a da cu piatra, însă voi arborați prezența lui că pe ceva de fală! Fiți foarte atenți la tacâmuri! Pușlamalele ca acesta nu-și uită niciodată metehnele! “(Bogdan Solomon)

Administratorul paginii de FB a hotelului a șters postarea incriminatoare, dar fără efect. Recenziile negative au curs în continuare.

Tudorel Toader a participat, joi, la ceremonia de depunere a jurământului a unei noi promoții a Școlii Naționale de Pregătire a Agenților de Penitenciare de la Targu Ocna. Ministrul Justiției a fost întâmpinat de mai mulți protestatari cu o pancarta pe care scria “Slugarel – ministrul Injustiției”

(Sursa Foto: Facebook)